Oficiālais Vēstnesis L 222 , 10/09/1968 Lpp. 0006 - 0006

Speciālizdevums somu valodā: Nodaļa 3 Sējums 2 Lpp. 0133

Speciālizdevums dāņu valodā: Sērija I Nodaļa 1968(II) Lpp. 0426

Speciālizdevums zviedru valodā: Nodaļa 3 Sējums 2 Lpp. 0133

Speciālizdevums angļu valodā: Sērija I Nodaļa 1968(II) Lpp. 0432

Speciālizdevums grieķu valodā Nodaļa 03 Sējums 4 Lpp. 0017

Speciālizdevums spāņu valodā: Nodaļa 03 Sējums 3 Lpp. 0014

Speciālizdevums portugāļu valodā Nodaļa 03 Sējums 3 Lpp. 0014



Komisijas Regula (EEK) Nr. 1397/68 (1968. gada 6. septembris), ar ko groza Regulu Nr. 474/67/EEK par rīsu un šķelto rīsu eksporta kompensāciju iepriekšēju noteikšanu EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1967. gada 28. jūlija Regulu Nr. 359/67/EEK [1] par rīsu tirgus kopīgo organizāciju, un jo īpaši tās 17. panta 6. punktu; tā kā saskaņā ar Regulas Nr. 359/67/EEK 17. panta 4. punktu kompensāciju, kas piemērojama dienā, kad iesniegts izvešanas licences pieteikums, var piemērot eksportam, kas izdarīts licences derīguma laikā, un tā kā tādā gadījumā kompensācijai piemēro korekcijas summu; tā kā saskaņā ar Komisijas 1967. gada 21. augusta Regulu Nr. 474/67/EEK [2] par rīsu un šķelto rīsu eksporta kompensāciju iepriekšēju noteikšanu korekcijas summa ir vienāda ar starpību starp CIF cenu un CIF cenu termiņiepirkumiem; tā kā sakarā ar to, ka izvešanas licences rīsiem un šķeltajiem rīsiem ir derīgas līdz piektā mēneša beigām pēc mēneša, kad tās izdotas, ļoti reti šo produktu tirgus ir tiešām reprezentatīvs citādi kā vienīgi attiecībā uz visīsāko termiņu vai visīsākajiem termiņiem; tā kā tādēļ ir jābūt iespējai noteikt korekcijas summu, kas būtu mazāka par iepriekš minēto starpību; tā kā tāpēc jāgroza Regula Nr. 474/67/EEK; tā kā šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants "Ja Regulas Nr. 359/67/EEK 17. panta 4. punktā minēto rīsu un šķelto rīsu eksporta kompensāciju nosaka iepriekš, tad kompensācija, ko nosaka licences pieteikuma iesniegšanas dienā, ir tā, kas piemērojama eksportam, kas tiek veikts šajā dienā: - to samazina par summu, kas nepārsniedz starpību starp CIF cenu termiņiepirkumiem un CIF cenu, ja pirmā minētā cena pārsniedz otro minēto cenu par vairāk nekā 0,025 norēķinu vienībām uz 100 kilogramiem; - to palielina par summu, kas nepārsniedz starpību starp CIF cenu un CIF cenu termiņiepirkumiem, ja pirmā minētā cena pārsniedz otro minēto cenu par vairāk nekā 0,025 norēķinu vienībām uz 100 kilogramiem. Starplaikos starp noteikšanu, kas tiek veikta ik nedēļu, kompensācijas summu, ko piemēro iepriekšējas noteikšanas gadījumā, pielāgo vienīgi tad, ja, piemērojot iepriekšminēto noteikumu, tās summa tiek grozīta par vairāk nekā 0,025 norēķinu vienībām uz 100 kilogramiem." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1968. gada 6. septembrī Komisijas vārdā — Priekšsēdētāja vietnieks F. Hellwig [1] OV 174, 31.7.1967., 1. lpp. [2] OV 204, 24.8.1967., 20. lpp. --------------------------------------------------